KRETINGOS RAJONO SAVIVALDYBĖS Administracijos direktorius

ĮSAKYMAS

DĖL LEIDIMO ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR JAIS PREKIAUTI IŠDAVIMO TVARKOS APRAŠO

PATVIRTINIMO

2013 m. rugsėjo 6 d. Nr. A1-712
Kretinga

Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu, Lietuvos Respublikos gyvūnų gerovės ir apsaugos įstatymo (Žin., 1997, Nr. 108-2728; 2012, Nr. 122-6126) 8 straipsnio 3 dalimi, Valstybinės maisto ir veterinarijos tarnybos direktoriaus 2013-04-15 d. įsakymu Nr. B1-290 patvirtintu Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašu (Žin., 2013, Nr. 41-2032):

1. T v i r t i n u Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašą (pridedama).

2. Pa v e d u Bendrajam skyriui paskelbti Kretingos rajono laikraštyje „Pajūrio naujienos“ informaciją apie šį įsakymą ir visą įsakymą paskelbti Savivaldybės internetiniame puslapyje.

3. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Virginijus Domarkas

PATVIRTINTA

Kretingos rajono savivaldybės

administracijos direktoriaus

2013 m. rugsėjo 6 d.

įsakymu Nr. A1-712

LEIDIMO ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR JAIS PREKIAUTI IŠDAVIMO TVARKOS APRAŠAS

I. BENDROSIOS NUOSTATOS

1. Leidimo įvežti, įsigyti, laikyti, veisti pavojingus šunis ir jais prekiauti (toliau – Leidimas) išdavimo tvarkos aprašas (toliau – Aprašas) nustato Leidimų įvežti, įsigyti, laikyti, veisti pavojingus šunis ir jais prekiauti išdavimo tvarką Kretingos rajono savivaldybėje bei pavojingų šunų paėmimo tvarką.

2. Aprašas parengtas vadovaujantis Lietuvos Respublikos gyvūnų gerovės ir apsaugos įstatymu (Žin., 1997, Nr. 108-2728; 2012, Nr. 122-6126), Lietuvos Respublikos valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290 „Dėl pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo patvirtinimo“ (Žin., 2013,
Nr. 41-2032).

3. Leidimas išduodamas šunims, įrašytiems į Pavojingų šunų veislių sąrašą, patvirtintą Valstybinės maisto ir veterinarijos tarnybos direktoriaus 2013 m. sausio 9 .d. įsakymu Nr. B1-5 „Dėl kovinių ir pavojingų šunų veislių sąrašo patvirtinimo“ (Žin., 2013, Nr. 41-2032).

4. Leidimus išduoda ir informaciją teikia Kretingos rajono savivaldybės administracijos seniūnijų seniūnai.

II. LEIDIMŲ IŠDAVIMO TVARKA

5. Fiziniai asmenys, ne jaunesni nei 18 metų, nuolat gyvenantys Kretingos rajono savivaldybėje ne daugiabučiame name, ir norintys įvežti, įsigyti, laikyti, veisti pavojingus šunis, įrašytus į Pavojingų šunų veislių sąrašą (Amerikiečių Stafordšyro terjerus, Stafordšyro bulterjerus, amerikiečių buldogus, Argentinos dogus, Fila Brasileiro (Brazilų mastifus), kangalus (Turkų aviganius), Kaukazo aviganius, Pietų Rusijos aviganius), ir jais prekiauti Kretingos rajono savivaldybėje, turi kreiptis į Kretingos rajono savivaldybės seniūniją, pagal gyvenamą vietą dėl Leidimo (2 priedas) išdavimo, pateikiant rašytinį prašymą (1 priedas) ir šiuos dokumentus:

5.1. asmens tapatybę liudijantį dokumentą;

5.2. Tarptautinės kinologų organizacijos pripažįstamą dokumentą, kuriuo patvirtinama šuns kilmė ir veislė;

5.3. asmens gyvenamosios vietos, kurioje (bus) laikomas pavojingas šuo, nuosavybės dokumento kopiją;

5.4. pažymą apie asmenis, deklaravusius gyvenamąją vietą adresu, kur (bus) laikomas pavojingas šuo;

5.5. pažymą, kad asmuo, laikantis pavojingą šunį, nėra įrašytas į sveikatos priežiūros įstaigos įskaitą dėl alkoholizmo, narkomanijos ar psichinės ligos;

5.6. pažymą, kad asmuo nėra teistas už tyčinius smurtinius nusikaltimus arba kad buvęs teistumas yra išnykęs arba panaikintas;

5.7. pažymą (-as), kad kartu gyvenantis (-ys) asmuo (asmenys) nėra įrašytas (-ti) į sveikatos priežiūros įstaigos įskaitą dėl alkoholizmo, narkomanijos ar psichinės ligos;

5.8. pažymą (-as), kad kartu gyvenantis (-ys) asmuo (asmenys) nėra teistas (-ti) už tyčinius smurtinius nusikaltimus arba kad buvęs teistumas yra išnykęs arba panaikintas;

5.9. Gyvūno vakcinacijos pažymėjimą arba Gyvūno augintinio pasą su žyma apie laiku atliktą vakcinaciją nuo pasiutligės ir pavojingo šuns paženklinimą poodine mikroschema.

6. Juridiniams asmenims leidimai išduodami, pateikus:

6.1. juridinio asmens pažymėjimą;

6.2. juridinio asmens gyvenamosios vietos, kurioje (bus) laikomas pavojingas šuo, nuosavybės dokumento kopiją;

6.3. juridinio asmens sprendimą paskirti atsakingą asmenį už pavojingą šunį ir atsakingo asmens dokumentus, nurodytus 5 punkte.

7. Prašymas pateikiamas tiesiogiai Kretingos rajono savivaldybės administracijos seniūnijos seniūnui.

8. Prašymas priimamas tik pateikus visus 5 arba 6 punktuose nurodytus dokumentus. Pateikiami dokumentų originalai ir kopijos. Originalai grąžinami pareiškėjui.

9. Savivaldybės seniūnijos seniūnas patikrina, ar pavojingo šuns laikymo vieta atitinka Valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290 Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo (Žin., 2013, Nr.41-2032) 27-30 punktų reikalavimams.

10. Leidimas išduodamas ne vėliau kaip per 20 darbo dienų nuo prašymo gavimo dienos. Šis terminas gali būti ilgesnis tik tuo atveju, kai būtina gauti papildomų dokumentų leidimui parengti.

11. Leidimas išduodamas pareiškėjui asmeniškai ar pareiškėjo atstovui, pateikusiam asmens tapatybę liudijantį dokumentą ir įgaliojimą.

12. Duomenys apie išduotus leidimus įrašomi į Leidimų įvežti, įsigyti, laikyti, veisti pavojingus šunis ir jais prekiauti išdavimo registracijos žurnalą (3 priedas), kuriame pasirašo leidimą gavęs pareiškėjas arba pareiškėjo atstovas.

III. PAVOJINGO ŠUNS PAĖMIMAS

13. Pavojingi šunys turi būti įvežami, įsigyjami, laikomi, veisiami ir jais prekiaujama laikantis Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo, patvirtinto Valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290 (Žin., 2013,
Nr. 41-2032), reikalavimų.

14. Pavojingo šuns savininkas turi užtikrinti, kad tokio šuns laikymas nebus patikėtas asmenims, įrašytiems į sveikatos priežiūros įstaigos įskaitą dėl alkoholizmo, narkomanijos ar psichinės ligos, teistiems už tyčinius nusikaltimus, jeigu teistumas neišnykęs arba nepanaikintas.

15. Nustačius, kad asmuo, kuriam išduotas savivaldybės administracijos šio Aprašo 1 punkte nurodytas leidimas, pažeidžia šiame Apraše ir jame išvardintuose teisės aktuose įtvirtintus pavojingų šunų įvežimo, įsigijimo, laikymo, veisimo, pardavimo reikalavimus, gali būti paimtas ir perduotas laikinai globoti gyvūnų globėjui, kol atsiradę pažeidimai bus pašalinti.

16. Jeigu šio Aprašo 14 punkte nustatytu atveju paimtas pavojingas šuo kelia realią grėsmę žmonėms ar kitiems gyvūnams, jis gali būti nugaišinamas.

17. Jeigu šio Aprašo 14 punkte nustatytu atveju pavojingas šuo buvo paimtas laikinai globai ar buvo nugaišintas, tokio šuns savininkas privalo kompensuoti išlaidas, susijusias su šio šuns paėmimu, laikymu ir (ar) nugaišinimu.

IV. BAIGIAMOSIOS NUOSTATOS

18. Leidimas panaikinamas, jei pavojingo šuns savininkas arba kartu su juo gyvenantys asmenys įrašomi į sveikatos priežiūros įskaitą dėl alkoholizmo, narkomanijos ar psichinės ligos, nuteisiami už tyčinius smurtinius nusikaltimus, netinkamai prižiūri gyvūną bei pasikeitus teisės aktų nuostatoms, reglamentuojančioms pavojingų šunų įvežimą, įsigijimą, laikymą, veisimą ir prekybą jais.

19. Leidimas sustabdomas, jei pavojingas šuo laiku nevakcinuojamas nuo pasiutligės bei kitais teisės aktuose numatytais atvejais.

20. Jeigu atsisakoma išduoti Leidimą, pareiškėjui raštu nurodoma atsisakymo priežastis ir galimybė atsisakymą skųsti teisės aktų nustatyta tvarka.

21. Už Leidimui gauti pateiktų duomenų ir dokumentų teisingumą atsako juos pateikęs asmuo.

22. Šio Aprašo reikalavimus pažeidę asmenys atsako Lietuvos Respublikos įstatymų nustatyta tvarka.

______________________________

Leidimo įvežti, įsigyti, laikyti, veisti pavojingus šunis ir jais prekiauti išdavimo tvarkos aprašo

1 priedas

__________________________________________________________________________

(vardas, pavardė, juridinio asmens pavadinimas)

______________________________________________________

(gyvenamoji vieta, buveinės adresas, telefonas, elektroninis paštas)

Kretingos rajono savivaldybės seniūnijos seniūnui

PRAŠYMAS

IŠDUOTI LEIDIMĄ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR JAIS PREKIAUTI

________________

(data)

Prašau išduoti leidimą _______________________________________________________

(nurodyti leidimo paskirtį)

_______________________________________________________________________________

(nurodyti pavojingo šuns veislę)

Pavojingo šuns laikymo vieta_______________________________________________________

(gyvenamosios vietos adresas, buveinės adresas, kur bus laikomas šuo)

_______________________________________________________________________________

Nurodytu adresu kartu gyvena_______________________________________________________

(nurodyti deklaruotų, kartu gyvenančių asmenų vardus, pavardes)

1. ________________________________________________________________________________

2. ________________________________________________________________________________

3. ________________________________________________________________________________

4. ________________________________________________________________________________

PRIDEDAMA:

1. Asmens tapatybę liudijančio dokumento kopija, ___lapas (-ų);

2. Dokumento, kuriuo patvirtinama pavojingo šuns veislė, kopija, ___lapas (-ų);

3. Gyvenamosios patalpos, kurioje (bus) laikomas pavojingas šuo, nuosavybės teisės dokumentų kopija, ___lapas (-ų);

4. Pažyma apie asmenis, deklaravusius gyvenamąją vietą adresu, kur (bus) laikomas pavojingas šuo, ___ lapas (-ų);

5. Pažyma, kad asmuo, laikantis pavojingą šunį, nėra įrašytas į sveikatos priežiūros įstaigos įskaitą dėl alkoholizmo, narkomanijos ar psichinės ligos, ___ lapas (-ų);

6. Pažyma, kad asmuo nėra teistas už tyčinius smurtinius nusikaltimus arba kad buvęs teistumas yra išnykęs arba panaikintas, ___ lapas (-ų);

7. Pažyma (-os), kad kartu gyvenantis (-ys) asmuo (asmenys) nėra įrašytas (-ti) į sveikatos priežiūros įstaigos įskaitą dėl alkoholizmo, narkomanijos ar psichinės ligos,___ lapas (-ų);

8. Pažyma (-os), kad kartu gyvenantis (-ys) asmuo (asmenys) nėra teistas (-ti) už tyčinius smurtinius nusikaltimus arba kad buvęs teistumas yra išnykęs arba panaikintas, ,___ lapas (-ų);

9. Gyvūno vakcinacijos pažymėjimo arba Gyvūno augintinio paso žymos kopija apie laiku atliktą vakcinaciją nuo pasiutligės; ___ lapas (-ų);

10. Pažyma apie pavojingo šuns paženklinimą poodine mikroschema, ___ lapas (-ų);

11. Juridinio asmens valdymo organo sprendimo paskirti atsakingą asmenį už pavojingo šuns priežiūrą kopija, ___ lapas (-ų);

Patvirtinu, kad pateikti dokumentai yra teisingi: _________

(parašas) (vardas ir pavardė)

Leidimo įvežti, įsigyti, laikyti, veisti pavojingus šunis ir jais prekiauti išdavimo tvarkos aprašo

2 priedas

KRETINGOS RAJONO SAVIVALDYBĖS SENIŪNIJOS SENIŪNO

LEIDIMAS

ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR JAIS PREKIAUTI

___________________ Nr. __________

(data)

Atsakingam asmeniui ____________________________________________________________

(vardas, pavardė, gyvenamoji vieta, juridinio asmens pavadinimas, buveinės adresas)

_______________________________________________________________________________

_______________________________________________________________________________

leidžiama __________________________________________________________________

(įrašyti Leidimo suteikiamą teisę, pavojingo šuns veislę)

nurodytu adresu ________________________________________________________________

(gyvenamosios vietos adresas, buveinės adresas, kur bus laikomas pavojingas šuo)

_______________________________________________________________________________

Seniūnas ____________ ______________________________________

(parašas)	(vardas, pavardė)

A.V.

Leidimo įvežti, įsigyti, laikyti, veisti pavojingus šunis ir

jais prekiauti išdavimo tvarkos aprašo

3 priedas

LEIDIMŲ ĮVEŽTI, ĮSIGYTI, LAIKYTI, VEISTI PAVOJINGUS ŠUNIS IR JAIS PREKIAUTI IŠDAVIMO REGISTRACIJOS ŽURNALAS

PRADĖTAS:

BAIGTAS:

Eil. Nr.	Prašymo data	Leidimo Nr.	Išdavimo data (metai, mėnuo, diena)	Pavojingo šuns veislė	Kam išduotas leidimas (vardas, pavardė gyvenamoji vieta, tel. Nr. arba juridinio asmens pavadinimas, buveinės adresas, tel. Nr.)	Pavojingo šuns laikymo vieta	Pristatytos pažymos	Išdavusio leidimą asmens vardas, pavardė, parašas	Leidimą pasiėmusio asmens vardas, pavardė, parašas	Leidimo sustabdymo /atnaujinimo data	Leidimo panaikinimo data